Η **Μπλέτα "Μπίμπι" Ρέτζα** (αγγλικά: Bleta "Bebe" Rexha, 30 Αυγούστου 1989, Μπρούκλιν) είναι Αμερικανίδα τραγουδίστρια και τραγουδοποιός. Ξεκίνησε την καριέρα της στη μουσική βιομηχανία το 2013, υπογράφοντας συμβόλαιο με την δισκογραφική εταιρεία Warner Bros. Records. Έχει γράψει τραγούδια για αρκετούς καλλιτέχνες όπως Σελίνα Γκόμεζ, Eminem και Ριάνα, το οποίο αργότερα έλαβε το Βραβείο Grammy για την καλύτερη Rap / Sung Performance. Δυο χρόνια αργότερα, το 2015, η Ρέτζα κυκλοφόρησε το πρώτο της άλμπουμ με όνομα "I Don’t Wanna Grow Up", το οποίο είχε μέτρια εμπορική επιτυχία. Το 2017, η Ρέτζα κυκλοφόρησε δύο άλμπουμ, το "All Your Fault: Pt. 1" και το "All Your Fault: Pt. 2", τα οποία συνάντησαν μέτρια επιτυχία με πιο γνωστά singles τα "I Got You" και "The Way I Are (Dance With Somebody)". Η Ρέτζα έχει επίσης γνωρίσει μεγάλη επιτυχία με τις αρκετές συνεργασίες όπου είχε κατά την διάρκεια της καριέρας, όπως του "Me, Myself & I" με τον G-Eazy, "In The Name Of Love" με τον Martin Garrix και το "Meant to Be" με τον Florida Georgia Line. Το ντεμπούτο άλμπουμ της Ρέξα το 2018 με όνομα "Expectations", έφθασε στο νούμερο 13 του Billboard 200 Chart των Η.Π.Α. με μεγαλύτερη επιτυχία το single "I'm a Mess" φέρνοντας της δύο υποψηφιότητες για τα βραβεία του 61ου Βραβείου Grammy.

Πρώτα χρόνια
------------

Η Μπίμπι Ρέξα μαζί με το συγκρότημα Black Cards σε συναυλία το 2011
Η Μπίμπι Ρέξα γεννήθηκε στις 30 Αυγούστου 1989 στο Μπρούκλιν της Νέας Υόρκης από Αλβανούς γονείς με καταγωγή από τη Βόρεια Μακεδονία. Ο πατέρας της, Φλαμούρ, είναι Αλβανός όπου γεννήθηκε στη Δίβρη όταν ήταν μέρος της Γιουγκοσλαβίας. Μετανάστευσε στις Η.Π.Α. στην ηλικία των 21 ετών, ενώ η μητέρα της, Μπουκουρίτζε, γεννήθηκε στις Η.Π.Α. από αλβανική οικογένεια με καταγωγή από το Γκόστιβαρ (το οποίο όπως και η Δίβρη, είναι τώρα μέρος της Βόρειας Μακεδονίας). Στην αλβανική γλώσσα, το "bletë" σημαίνει μέλισσα και η ίδια έχει δηλώσει ότι οι γονείς της άρχισαν να την φωνάζουν "Bebe" για συντομία. Σε ηλικία έξι ετών, μετακόμισε μαζί με την οικογένεια της στο Staten Island, ενώ από εκείνη την ηλικία ξεκίνησε μαθήματα τρομπέτας, κιθάρας και πιάνου. Στο Γυμνάσιο Tottenville όπου φοιτούσε, συμμετείχε επίσης και στην χορωδία του σχολείου της. Ως έφηβη, η Ρέξα συμμετείχε στην ετήσια εκδήλωση της Εθνικής Ακαδημίας Λογοτεχνίας & Επιστημών "Grammy Day" και κέρδισε το βραβείο "Best Teen Songwriter", ανάμεσα σε περίπου 700 συμμετέχοντες. Ως αποτέλεσμα αυτής της νίκης, υπέγραψε συμβόλαιο με την Samantha Cox, η οποία την ενθάρρυνε να εγγραφεί σε μαθήματα φωνητικής στο Μανχάταν.

Καριέρα
-------

### 2010 - 2012

Επαγγελματικά, η μουσική της πορεία ξεκίνησε το 2010, με την δημιουργία του συγκροτήματος "Black Cards", μαζί με τον μπασίστα των Fall Out Boys, Pete Wenz, το οποίο άφησε, όμως , μετά από δύο χρόνια για να επιδιώξει μια σόλο καριέρα.

### 2013 - 2014

Το 2013, η Mπίμπι Ρέξα υπέγραψε συμβόλαιο με την Warner Bros Records ως σόλο καλλιτέχνη. Η Μπίμπι αρχικά σύνθεσε τραγούδια για διάφορους καλλιτέχνες, όπως το "Like a Champion" της Σελίνα Γκόμεζ και το "Glowing" της Nikki Williams. Η πιό αξιόλογη δημιουργία της, ήταν το "The Monster" του Eminem μαζί με την Rihanna, το οποίο κυκλοφόρησε ως το τέταρτο single από το λεύκωμα The Marshall Mathers LP 2 του Eminem. Το τραγούδι έφθασε στην κορυφή του Billboard Hot 100 και του Hot R & Β / Hip-Hop Songs και κέρδισε βραβείο Grammy για την καλύτερη ερμηνεία Rap / Sung στην 57η ετήσια τελετή των βραβείων Grammy.

Στις 21 Μαρτίου 2014, η Μπίμπι Ρέξα κυκλοφόρησε το single, "I Can not Stop Drinking About You", το οποίο έφθασε στον αριθμό 22 του Billboard. Τον Δεκέμβριο του 2014, κυκλοφόρησε δύο ακόμα singles, το "I'm Gonna Show You Crazy" και το "Gone". Επίσης, την ίδια χρονιά, συνεργάστηκε μαζί με τους Νταβίντ Γκετά, Νίκι Μινάζ και Afrojack, το τραγούδι "Hey Mama" το οποίο έφθασε στον αριθμό οκτώ του Billboard Hot 100, έχοντας ξεπεράσει πάνω από ένα δισεκατομμύριο προβολές.

### 2015 - 2019

Τον Ιανουάριο του 2015, η Ρέξα συνέγραψε μαζί με τον ράπερ G-Easy το τραγούδι "Me, Myself & I" το οποίο κορυφώθηκε στον αριθμό επτά του Billboard Hot 100 και στο νούμερο ένα του Pop Songs του Billboard. Το τραγούδι είχε αρχικά τον τίτλο "I Do not Need Anything" και προοριζόταν ως τραγούδι της Μπίμπι Ρέξα. Στις 29 Ιουλίου 2016, η Μπίμπι και ο ολλανδός DJ, Martin Garrix κυκλοφόρησαν το single "In the Name of Love". Έφτασε στο νούμερο 24 του αμερικάνικου Billboard Hot 100, στον αριθμό τέσσερα στο US Hot Dance / Electronic Song και στo νούμερο ένα σε αρκετές χώρες, συμπεριλαμβανομένου του Ηνωμένου Βασιλείου, του Καναδά, της Αυστραλίας, της Ιταλίας και της Νέας Ζηλανδίας. Στις 22 Ιουνίου 2018, κυκλοφόρησε το δεύτερο άλμπουμ της "Expectations", έχοντας ήδη κυκλοφορήσει δύο "ημι-άλμπουμ" το "All Your Fault: Pt. 1" και το "All Your Fault: Pt. 2". Στις 21 Φεβρουαρίου 2019, η Μπίμπι Ρέξα κυκλοφόρησε το single "Last Hurrah".

### 2023

Η Ρέξα σε συναυλία της το 2023.
Στις 28 Απριλίου 2023, κυκλοφόρησε το τρίτο της άλμπουμ, με όνομα "Bebe".

Στις 18 Ιουνίου 2023, έπεσε θύμα επίθεσης σε συναυλία της στη Νέα Υόρκη, με παρευρισκόμενο άτομο στο πλήθος να την τραυματίζει στο πρόσωπο, από εκτόξευση κινητού τηλεφώνου.

Προσωπική ζωή
-------------

Είναι υποστηρίκτρια της ΛΟΑΤ κοινότητας και έχει χαρακτηρίσει την σεξουαλικότητά της ως "ρευστή". Το 2019, αποκάλυψε πως πάσχει από διπολική διαταραχή. Το 2023, αποκάλυψε πως πάσχει από σύνδρομο πολυκυστικών ωοθηκών.

Δισκογραφία
-----------

* I Don't Wanna Grow Up (2015)
* All Your Fault: Pt. 1 (2017)
* All Your Fault: Pt.2 (2017)
* Expectations (2018)
* Better Mistakes (2021)
* Bebe (2023)

Φιλμογραφία
-----------

### Τηλεόραση

| Έτος | Τίτλος | Ρόλος | Σημειώσεις |
| --- | --- | --- | --- |
| 2016 | MTV Europe Music Awards | Παρουσιάστρια |  |
| 2017 | Bebe Rexha: The Ride | Η Ίδια | Ντοκιμαντέρ για τη ζωή της |
| 2017 | Pitch Battle | Καλεσμένη κριτής | Διαγωνισμός |
| 2017 | A Christmas Story Live! | Ερμηνεύτρια | Μουσικό τηλεοπτικό πρόγραμμα |
| 2018 | American Idol | Μέντορας διαγωνιζομένων |  |
| Victoria's Secret Fashion Show | Ερμηνεύτρια | TV Special |
| 2019 | The Voice | Κριτής |  |
| Celebrity Juice | Πανελίστρια | 18 Απριλίου 2019 |
| 2020 | Songland | Η Ίδια | Επεισόδιο: "Bebe Rexha" |
| Ru Paul's Drag Race All Stars | Καλεσμένη κριτής | Σεζόν 5 |

### Videoclips

| Ως βασική καλλιτέχνης |
| --- |
| Έτος | Τίτλος | Σε συνεργασία |
| 2014 | "I Can't Stop Drinking About You" | --- |
| 2015 | "I'm Gonna Show You Crazy" | --- |
| "Me, Myself & I" | G-Eazy |
| 2016 | "No Broken Hearts" | Νίκι Μινάζ |
| "In The Name Of Love" | Martin Garrix |
| 2017 | "I Got You" | --- |
| "F.F.F." | G-Eazy |
| "The Way I Are (Dance With Somebody)" | Lil Wayne |
| "Meant To Be" | Florida Georgina Line |
| "Home" | Machine Gun Kelly, X Ambassadors |
| 2018 | "Push Back" | Ne-Yo, Steflon Don |
| "Ferrari" | --- |
| "I'm A Mess" | --- |
| 2019 | "Last Hurrah" | --- |
| Ως συνεργαζόμενη καλλιτέχνης |
| 2013 | "Take Me Home" | Cash Cash |
| 2015 | "All the Way" | Reykon |
| "That's How You Know" | Nico & Vinz, Kid Ink |
| 2017 | "Back To You" | Louis Tomlinson, Digital Farm Animals |
| 2018 | "Girls" | Ρίτα Όρα, Cardi B, Charli XCX |
| "Say My Name" | Νταβίντ Γκετά, J Balvin |
| 2019 | "Call You Mine" | The Chainsmokers |

Περιοδίες
---------

* Warped Tour (2015)
* Bebe & Bassy Tour (2017)
* All Your Fault Tour (2017)
* Expectations Tour (2018)

### Opening Act σε Περιοδίες

* Nick Jonas ~ Nick Jonas: Live in Concert (2015)
* Ellie Goulding ~ Delirium World Tour (2016)
* Bruno Mars ~ 24K Magic World Tour (2018)
* Katy Perry ~ Witness: The Tour (2018)
* Jonas Brothers ~ Happiness Begins Tour (2019)

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  *Τσεχική Εθνική Βάση Δεδομένων Καθιερωμένων Όρων*. xx0227294. Ανακτήθηκε στις 8  Ιουνίου 2022.
3. ↑  Ανακτήθηκε στις 22  Μαΐου 2019.
4. ↑  *Τσεχική Εθνική Βάση Δεδομένων Καθιερωμένων Όρων*. xx0227294. Ανακτήθηκε στις 18  Δεκεμβρίου 2022.
5. ↑  Blistein, Jon (15 Μαρτίου 2023). «Bebe Rexha's New Album Is Coming Out Soon». *Rolling Stone*. Αρχειοθετήθηκε από το πρωτότυπο στις 15 Μαρτίου 2023. Ανακτήθηκε στις 29 Απριλίου 2023.
6. ↑  Πέταξαν στην ποπ σταρ Μπίμπι Ρέξα κινητό επί της σκηνής και σωριάστηκε (vid)
7. ↑  «Bebe Rexha: Love Letter to the LGBTQ Community». *Billboard*. Αρχειοθετήθηκε από το πρωτότυπο στις November 20, 2018.. Ανακτήθηκε στις November 20, 2018.
8. ↑  «Bebe Rexha Opens Up About Her Sexual Fluidity: 'Have I Dated Girls? Yes, I Have'». *Billboard.com*. Ανακτήθηκε στις 14 Αυγούστου 2023.
9. ↑  «Bebe Rexha Reveals She's Bipolar: 'I'm Not Ashamed Anymore'». *Entertainment Tonight*. April 15, 2019. Αρχειοθετήθηκε από το πρωτότυπο στις April 15, 2019.. Ανακτήθηκε στις April 15, 2019.
10. ↑  «Bebe Rexha Talks PCOS Diagnosis and Body Image». *Glamour*. 26 Μαΐου 2023. Ανακτήθηκε στις 28 Ιουνίου 2023.

Εξωτερικοί σύνδεσμοι
--------------------

* Πολυμέσα σχετικά με το θέμα  Bebe Rexha στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 308694869
* **Europeana**: agent/base/143435
* LCCN: no2015004450
* ISNI: 0000 0004 3429 6460
* GND: 1050811844
* MusicBrainz: db8fad3a-e131-47a1-8782-c2ee93708cdd
* NKC: xx0227294

 |

 |